stanford-oval/wikipedia huggingface dataset:
Død snø
Näyttelijöitä

| 0 | 1 | 2 |
| --- | --- | --- |
|  Vegar Hoel  | … |  Martin   |
|  Stig Frode Henriksen  | … |  Roy   |
|  Charlotte Frogner  | … |  Hanna   |
|  Lasse Valdal  | … |  Vegard   |
|  Evy Kasseth Røsten  | … |  Liv   |
|  Jeppe Beck Laursen  | … |  Erlend   |
|  Jenny Skavlan  | … |  Chris   |
|  Ane Dahl Torp  | … |  Sara   |
|  Bjørn Sundquist  | … |  Turgåer   |
|  Ørjan Gamst  | … |  Oberst Herzog   |
Vastaanotto

Kriitikko Arto Pajukallion mukaan kieli poskessa leikittelevä verinen kauhuelokuva saa aiheestaan taitavasti irti kaikki.
Aiheesta muualla

Ilja Rautsi: Død snø (2009) :: Dead Snow  9.11.2009. Elitisti.
Elina Kestilä-Kekkonen

Elina Kestilä-Kekkonen (s. 14. elokuuta 1979) on valtio-opin professori ja politiikan tutkimuksen yksikön päällikkö Tampereen yliopistossa. Hän on toiminut myös Turun yliopiston valtio-opin professorina vuosina 2018–2020.
Kestilä-Kekkosen keskeisiä tutkimusaiheita ovat poliittinen käyttäytyminen, vaalit sekä poliittiset arvot ja asenteet. Kestilä-Kekkonen on Suomen vaalitutkimuskonsortion johtoryhmän jäsen ja vuoden 2023 kansallisen eduskuntavaalitutkimuksen yksi kolmesta päätutkijasta. Hän on johtanut kahta Suomen Akatemian rahoittamaa hanketta Consortium of Trust Research – Pathways to Political Trust (2015–2019) (CONTRE) ja Education, Political Efficacy and Informed Citizenship (EPIC) (2019–2023). Vuosina 2024–2027 hän johtaa Koneen Säätiön rahoittamaa hanketta Poliittisten arvojen ylisukupolvisuuden repeämät Suomessa (DISCO). Kestilä-Kekkonen oli Scandinavian Political Studies ‑lehden päätoimittaja yhdessä David Arterin kanssa.
Teoksia

Kestilä-Kekkonen, Elina, Rapeli, Lauri & Söderlund, Peter (2024, toim.) Pääministerivaalit polarisaation aikakaudella: Eduskuntavaalitutkimus 2023. Oikeusministeriön julkaisuja, Selvityksiä ja ohjeita 2024:10.
Kestilä-Kekkonen, Elina & Tiihonen, Aino (2022) (toim.) Nuoret kansalaiset. Tilastollinen tutkimus yhdeksäsluokkalaisten kansalaispätevyydestä. Oikeusministeriön julkaisuja, Selvityksiä ja ohjeita 2022:11
Borg, Sami, Kestilä-Kekkonen, Elina & Wass, Hanna (2020) (toim.) Politiikan ilmastonmuutos: Eduskuntavaalitutkimus 2019. Oikeusministeriön julkaisuja, Selvityksiä ja ohjeita 2020:5.
Bäck, Maria & Kestilä-Kekkonen, Elina (2019) (toim.) Poliittinen luottamus: Polut, trendit ja kuilut. Helsinki: Valtiovarainministeriön julkaisuja 2019:31.
Kestilä-Kekkonen, Elina, Sipinen, Josefina, Borg, Sami, Tiihonen, Aino & Wass, Hanna (2018) Kuntademokratiaindikaattorit. Oikeusministeriön selvityksiä ja ohjeita 6/2018.
Kestilä-Kekkonen, Elina & Raunio, Tapio (2018) (toim.) Valta ja politiikka. Helsinki: Valtiotieteellinen yhdistys
Kestilä-Kekkonen, Elina & Korvela, Paul-Erik (2017) (toim.) Poliittinen osallistuminen: vanhan ja uuden osallistumisen jännitteitä. Jyväskylä: SoPhi.
Kestilä-Kekkonen, Elina, Aromaa, Vuokko, Kähkönen, Petri, Nieminen, Jaana & Salmi, Akseli (2016) Kanta 1: Suomalainen yhteiskunta. Helsinki: Edita. Lukion oppikirja.
Borg, Sami, Kestilä-Kekkonen, Elina & Westinen, Jussi (2015) Demokratiaindikaattorit 2015. Oikeusministeriön selvityksiä ja ohjeita 56/2015
Kestilä, Elina (2007): Radikaalioikeistopuolueet Länsi-Euroopassa. Tutkimuksia vaalikannatuksen vaihteluun vaikuttavista kysyntä- ja tarjontateoreettisista tekijöistä Turku: University of Turku.
Elina Kinnunen

| Elina Kinnunen> Henkilötiedot |
| --- | --- |
Syntynyt: 5. tammikuuta 1999 (ikä 25) Uusikaupunki
Kansalaisuus:   Suomi
Uran tiedot
Pituus:  179 cm
Paino:  60 kg
Laji:  keihäänheitto
Seura:  Uudenkaupungin Kenttäkarhut (-2022) Turun Urheiluliitto (2023-)
Kilpauran kesto:  2013-
Valmentaja:  Tuomas Laaksonen
Saavutukset
Ennätykset:  600 g keihäs: 55,80 m 500 g keihäs: 57,40 m
 Tietolaatikko päivitetty 20. elokuuta 2024 
Elina Katariina Kinnunen (s. 5. tammikuuta 1999 Uusikaupunki) on suomalainen keihäänheittäjä. Hän edustaa Turun Urheiluliittoa, ja häntä valmentaa Tuomas Laaksonen. Aiemmin hän edusti Uudenkaupungin Kenttäkarhuja. Hänen ennätyksensä on heinäkuussa 2024 heitetty 55,80.
Kinnunen saavutti vuonna 2016 Tbilisin alle 18-vuotiaiden EM-kilpailuissa pronssia tuloksella 57,40 (500 gramman keihäs), joka oli myös U17-ikäluokan Suomen ennätys. Seuraavana vuonna hän saavutti pronssia alle 20-vuotiaiden EM-kilpailuissa Italian Grossetossa 2017 tuloksella 52,94 ja Tampereen saman ikäluokan MM-kilpailuissa 2018 seitsemäs 52,50. Hän sijoittui 12:ksi Gävlen alle 23-vuotiaiden EM-kilpailuissa 2019 tuloksella 47,57, vaikka karsinnoissa tuli lähes kuusi metriä pitempi tulos. Hän saavutti saman ikäluokan EM-kilpailuissa 10. sijan Tallinnassa 2021 tuloksella 50,18, vaikka karsinoissa oli tullut yli kolme metriä pitempi tulos.
Elina Kinnunen oli tehnyt kesäkuussa 2017 ennätyksekseen naisten keihäällä 54,30, joka säilyikin hänen ennätyksenään seuraavat kaksi vuotta ennenkuin kesäkuussa 2019 Pihtiputaan keihäskarnevaaleilla hän heitti uudeksi ennätyksekseen 55,41 sijoittuen kisassa toiseksi.
Useamman vuoden oireilun jälkeen Kinnusen heittokäden olkapää operoitiin helmikuussa 2022. Hän palasi heittoradalle vuoden 2023 Kalevan kisoissa, jossa sijoitus oli 9. tuloksella 50,08, vaikka karsinnassa oli lentänyt jo 54,31. Seuraavasta kaudesta 2024 tuli jo tasapainoisempi, sillä Kinnunen saavutti Kalevan kisoissa hopeaa 2024 tuloksellat 54,79 ja teki Pihtiputaan keihäskarnevaaleilla uuden ennätyksen 55,80 sijoittuen toiseksi.
Koulutukseltaan Elina Kinnunen on tradenomi, jonka hän suoritti Turun ammattikorkeakoulussa keväällä 2023.
Aiheesta muualla

Elina Kinnusen kotisivu
Edward Gabriel Risi

Edward Gabriel Risi OMI (s. 6. tammikuuta 1949 Johannesburg) on eteläafrikkalainen roomalaiskatolinen piispa. Hänet vihki papiksi Peter Fanyana John Butelezi 12. heinäkuuta 1974. Hänet nimitettiin Keimoes-Upingtonin hiippakunnan johtoon 5. heinäkuuta 2000, ja piispaksi vihkiminen seurasi 14. lokakuuta. Pääkonsekraattorina toimi Buti Joseph Tlhagale, jota avustivat Zithulele Patrick Mvemve ja Anthony Chiminello.
Elizabeth Fry

Elizabeth Fry. Charles Robert Leslien maalaama muotokuva.
Elizabeth Fry (o.s. Gurney; 21. toukokuuta 1780 – 12. lokakuuta 1845) oli englantilainen kveekari ja filantrooppi, joka toimi erityisesti naisvankiloiden uudistamiseksi.
Fry syntyi tunnettuun Gurneyn kveekarisukuun Norwichissa vuonna 1780.  Fryn omat päiväkirjamerkinät osoittavat, että hänen sosiaalinen omatuntonsa heräsi raamattuopetuksen ansiosta. Avioiduttuaan vuonna 1800 hän muutti miehensä kanssa Lontooseen, jossa hän vieraili Newgaten vankilassa ja alkoi toimia siellä tapaamiensa naisvankien ja lasten auttamiseksi. Aluksi hän keskittyi lasten oloihin, mutta kiinnitti pian suuremman huomionsa naisten ahdinkoon. Hän rohkaisi muita keskiluokan naisia ​​käymään vankiloissa ja perustamaan opetusryhmiä vankien osaamisen parantamiseksi. Kurinalaisuus ei ollut hänen päätavoitteensa, mutta ehdotti naisvangeille sääntöjä ja pyysi heitä päättämään niistä äänestämällä. Hän ei keskittynyt heidän rikkomuksiinsa, vaan heidän käyttäytymisensä. Hänestä tuli ensimmäinen nainen, joka esitti todisteita Britannian parlamentissa.
Muistolaatta Elizabeth Fryn asuintalossa Lontoossa.
Asunnottomien asiaa hän alkoi ajaa talvella 1819–1820 nähtyään kuoliaaksi paleltuneen nuoren pojan ruumiin Lontoossa ja auttoi perustamaan kodittomille yönsuojia. Järjestelmä menestyi ja Elizabeth Fryn johtama naisten komitea laajensi toiminnan Lontoon rajojen ulkopuolelle esimerkiksi Brightoniin.
Vuonna 1840 Fry perusti Lontoossa järjestön Society of Protestant Sisters of Charity sekä laitoksen sairaanhoitajien kouluttamista varten. Siellä harjoittelevat olivat käytännön työssä Guy's Hospitalissa ja St Thomas' Hospitalissa. Vuoteen 1857 mennessä järjestöön liittyneitä sairaanhoitajia oli 90. Sairaanhoidon uranuurtaja Florence Nightingale piti Fryta esikuvanaan, ja monet Fryn koulussa opiskelleista hoitajista toimivat haavoittuneiden sotilaiden hoitajina Nightingalen alaisuudessa Krimin sodassa.
Bank of Englandin julkaisemissa viiden punnan seteleissä on kääntöpuolella Elizabeth Fryn kuva vuosien 2001–2015 sarjoissa.
Douglas Hurley

| Douglas Hurley |
| --- | --- |

Henkilötiedot
Syntynyt: 21. lokakuuta 1966 (ikä 57) Endicott, New York (osavaltio)
Kansalaisuus:  yhdysvaltalainen
Ammatti:  koelentäjä
Ura
Tyyppi:  astronautti
Tila:  aktiivinen
Sotilasarvo:  everstiluutnantti, USMC
Aika avaruudessa:  28 pv. 11 t 12 min
Valittu avaruuslentäjäksi:  2000
Lennot

:  STS-127
 
:  STS-135
 
:  Crew Dragon Demo-2
 
Douglas "Doug" Gerald Hurley (s. 21. lokakuuta 1966 Endicott, New York (osavaltio), Yhdysvallat) on NASAn astronautti. Hän osallistui 15.–31. heinäkuuta 2009 ensimmäiselle avaruussukkulalennolleen STS-127 avaruussukkula Endeavourin pilottina. Hän toimi myös 8. heinäkuuta 2011 laukaistun viimeisen avaruussukkulalennon STS-135:n pilottina. 30. toukokuuta 2020 - 2. elokuuta Hurley toimi Crew Dragon Demo-2 -lennon miehistössä yhdessä Bob Behnkenin kanssa. Demo-2 oli ensimmäinen miehitetty lento Yhdysvalloista sitten STS-135:n
Hurley suoritti insinöörintutkinnon (B.S.E., civil engineer) Tulanen yliopistossa 1988. Tämän jälkeen hän liittyi Yhdysvaltain merijalkaväkeen, missä hän sai lentokoulutuksen. Hän on ensimmäinen Yhdysvaltain merijalkaväen lentäjä, joka on lentänyt F/A-18 E/F Super Hornetia. Hurleyllä on yli 4000 lentotuntia 25 lentokoneella.
Hänet valittiin astronauttikoulutukseen heinäkuussa 2000. Hurley on naimisissa astronautti Karen Nybergin kanssa ja hänellä  on yksi lapsi.
Lentohistoria

| Laukaisu | Laukaisualus | Nimi | Tehtävä | Laskeutuminen | Laskeutumisalus | Kesto | Huomioita |
| --- | --- | --- | --- | --- | --- | --- | --- |
| 15. heinäkuuta 2009 | Atlantis | STS-127 | lentäjä | 31. heinäkuuta 2009 | Atlantis |  |  |
| 8. heinäkuuta 2011 | Endeavour | STS-135 | lentäjä | 21. heinäkuuta 2011 | Endeavour |  | Sukkulaohjelman viimeinen lento. |
| 27. toukokuuta 2020 | Crew Dragon Endeavour | SpX-DM2 | koelentäjä | 2. elokuuta 2020 | Crew Dragon Endeavour |  | Koelento ja Yhdysvaltain paluu miehitettyihin lentoihin. |
Hurleyn nimitys SpX-DM2-lennon miehistöön julkaistiin 3. elokuuta 2018. Kyseessä on Crew Dragon -aluksen ensimmäinen miehitetty lento ja sertifiointi operationaaliseen käyttöön. Kyseessä on myös ensimmäinen miehitetty avaruuslento Yhdysvalloista sitten lennon STS-135 vuonna 2011.
Aiheesta muualla

Kuvia tai muita tiedostoja aiheesta Douglas Hurley Wikimedia Commonsissa
NASAn elämäkerta (englanniksi)
Spacefacts.de:n elämäkerta
Hurley Twitterissä
Lentoa STS-135 edeltävä haastattelu (Arkistoitu – Internet Archive) (3.6.2011) (englanniksi)
Lentoa STS-127 edeltävä haastattelu (Arkistoitu – Internet Archive) (28.5.2009) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Douglas G. Hurley
Käännös suomeksi
Eisbrecher I

Eisbrecher I oli Euroopan ensimmäinen varsinainen jäänmurtaja, jonka hampurilaiset kauppiaat rakennuttivat, jotta laivat voisivat liikkua Elbellä ympäri vuoden. Jäänmurtajien historiaan kuuluva Eisbrecher I, joka myöhemmin sai nimekseen Eisfuchs, valmistui vuonna 1871. Elben jäitä murtamaan rakennettiin myöhemmin nimiä Eisbrecher II ja Eisbrecher III kantaneet alukset.
| Nimi | Eisbrecher I | Eisbrecher II | Eisbrecher III |
| --- | --- | --- | --- |
| Telakka | Reiherstieg, Hampuri | Reiherstieg, Hampuri |  ? |
| Valmistui | 1871 | 1877 | 1892 |
Suunnittelija: Steinhaus
| Pituus | 40,5 m | 41,1 m | 44,0 m |
| Leveys | 9,75 m | 10,0 m | 11,0 m |
| Syväys | 4,0 m | 4,0 m | 4,6 m |
| Uppouma | 570 t | 570 t | 860 t |
| Teho | 400 hv | 600 hv | 1200 hv |
Talvi 1870–1871 oli poikkeuksellisen ankara. Itämeri jäätyi Tanskan salmia myöten pitäen Kööpenhaminan ja Hampurin satamat suljettuina 60 päivää. Elbellä ajelehtivat jäälautat kasautuivat röykkiöiksi estäen näin laivojen kulun tehokkaasti. Hampurilaiset halusivat kuitenkin harjoittaa kauppaa ja merenkulkua ympäri vuoden. Siksi he asettivat komitean tutkimaan keinoja miten jäätä voisi murtaa laivareiteiltä.
Komitean julistamaan kilpailuun tuli runsaasti ehdotuksia ja parhaana ehdotuksena pidettiin Hampurin teknisen opiston opettajan, laivanrakennusinsinööri Ferdinand Steinhausin (1826–1899) ehdotusta. Hän ehdotti rakennettavaksi tukevarunkoisen aluksen, jossa olisi tehokas höyrykone. Alus kulkisi vauhdilla päin jäätä, sen kaareva keula nousisi jään päälle ja murtaisi jään painollaan. Alus olisi melko pullea muodoiltaan, jotta se kestäisi jään paineen ja tekisi riittävän leveän uoman jäähän. Pullea muoto teki aluksesta merenkäynnissä helposti vaappuvan, joten alus soveltui hyvin vain jäänmurtamiseen. Alus oli tukeva eli kallis rakentaa, siinä ei ollut lastitiloja ja se kulutti paljon hiiliä eli se oli kallis käyttää.
Alus kuitenkin rakennettiin ja rakennettiin pian, sillä se valmistui joulukuussa 1871. Eisbrecher I oli ensimmäinen varsinainen jäänmurtaja Euroopassa ja se osoittautui onnistuneeksi luomukseksi. Se työskenteli pääasiassa Elbellä Hampurin ja Cuxhavenin välillä. Seuraava ankara talvi Itämerellä oli 1876–1877 ja siitä Eisbrecher I selviytyi hyvin, eikä laivaliikenteeseen tullut pitkiä katkoksia.
Alkuaikojen jäänmurron kustansivat kauppiaitten järjestöt, mutta pian se siirtyi Hampurin valtion hoitoon. Elben laivaliikenteen kasvaessa murtajia rakennettiin lisää. Vaikean jäätalven jälkeen Eisbrecher I sai seurakseen voimakkaamman toverin, Eisbrecher II:n, ja myöhemmin Elben jäitä mursi vielä Eisbrecher III.
Dorotea (nimi)

| Dorotea |
| --- | --- |
Nimipäivä:   
– suomenkielinen:  –
– ruotsinkielinen:  6. helmikuuta
– ortodoksinen:  –
Muunnelmia:  Dorothea, Teija, Tea, Teea, Tia, Tiia, Dora, Dorrit, Dolly
Vastineita eri kielissä:  Dorothy
Nimen alkuperä:  kreikkalainen, Jumalan lahja
Infobox OKNimi-testi OK: 
Dorotea tai Dorothea (kreik. Δωροθεα on naisen etunimi, kreikkalaisen Dorotheos-nimen (kreik. Δωροθεος) nais­puolinen vastine. Nimi johtuu kreikan kielen sanoista, jotka merkitsevät Jumalan lahjaa.  Nimi on ollut myös ainakin kolmella pyhimyksellä,
joista kaksi on varhais­kristillisiä marttyreja, kolmas taas 1300-luvulla elänyt Dorothea Montaulainen, jota on pidetty Preussin suojelus­pyhimyksenä.
Suomessa nimi Dorotea on Digi- ja väestötietoviraston tietojen mukaan annettu vuoden 2019 loppuun mennessä 278 ja Dorothea 410 henkilölle. Nimen varhainen suomalainen muoto on ollut Toroteija, mutta nykyisin Suomessa ei ole yhtään sen nimistä henkilöä. Dorotean nimipäivä on suomen­ruotsalaisen kalenterin mukaan 6. helmikuuta. Nimen loppuosan suomenkielisiä mukaelmia ovat Teija ja 
Tea, joiden nimipäivä on suomen­kielisen kalenterin mukaan samana päivänä.
Tunnettuja Dorotea- ja Dorothea-nimisiä

Pyhä Dorothea Caesarealainen (k. 311), kappadokialainen varhaiskristillinen marttyyri ja pyhimys
Pyhä Dorothea Aleksandrialainen (k. 320), egyptiläinen varhaiskristillinen marttyyri ja pyhimys
Pyhä Dorothea Montaulainen (1347–1394), saksalainen pyhimys
Dorotea Brandenburgilainen (n. 1430–1495), Tanskan, Norjan ja Ruotsin kuningatar
Fredrika Dorotea (1781–1825), Ruotsin kuningatar
Dorothea Biehl (1731–1788), tanskalainen kirjailija
Dorothea Binz (1920–1947), saksalainen SS-nainen ja sotarikollinen
Dorothea Douglass Chambers (1878–1960), brittiläis-yhdysvaltalainen tennispelaaja
Dorothea Dunckel (1799–1878), ruotsalainen runoilija, näytelmäkirjailija ja kääntäjä
Dorothea Grünzweig (s. 1952), saksalainen runoilija, esseisti ja kääntäjä
Dorothea Helm, Dörte Helm (1898–1941), saksalainen Bauhausin taiteilija, taidemaalari ja graafinen suunnittelija
Dorothea Hochleitner (1925–2012), itävaltalainen ampumahiihtäjä
Dorothea Jordan (1761–1816), irlantilais-englantilainen näyttelijä
Dorothea Köring (1880–1945), saksalainen tennispelaaja
Dorothea Lange (1895–1965), yhdysvaltalainen dokumenttivalokuvaaja
Dorothea Puente (1929–2011), yhdysvaltalainen sarjamurhaaja
Dorothea Tanning (1910–2012), yhdysvaltalainen taidemaalari
Dorothea Viehmann (1755–1815), saksalainen folkloristi ja kansansatujen kerääjä
Dorothea Wierer (s. 1990), italialainen ampumahiihtäjä
Dorotean mukaan nimettyjä

Dorotea,  kunta Ruotsissa, nimetty Ruotsin kuningattaren Fredrika Dorotean mukaan
Edward Gerald Corrigan

| Edward Gerald Corrigan |
| --- | --- |
 Corrigan vuonna 2014
Henkilötiedot
Syntynyt: 13. kesäkuuta 1941 Waterbury, Connecticut, Yhdysvallat
Kuollut: 17. toukokuuta 2022 Dedham, Massachusetts, Yhdysvallat
Edward Gerald Corrigan (julkisuudessa usein muodossa E. Gerald Corrigan, 13. kesäkuuta 1941 Waterbury, Connecticut – 17. toukokuuta 2022 Dedham, Massachusetts) oli yhdysvaltalainen finanssialalla työskennellyt henkilö.
Corrigan syntyi 13. kesäkuuta 1941 Waterburyssa, Connecticutissa. Hän opiskeli taloustiedettä Fairfieldin ja Fordhamin yliopistoissa ja valmistui maisteriksi vuonna 1965 ja tohtoriksi vuonna 1971.
Corrigan aloitti työskentelyn New Yorkin aluekeskuspankissa vuonna 1968 ja teki sitten pitkän uran New Yorkin aluekeskuspankissa ja Yhdysvaltain keskuspankissa. Hän toimi keskuspankkijärjestelmässä muun muassa New Yorkin ja Minneapolisin aluekeskuspankkien pääjohtajana.
Corrigan erosi New Yorkin aluekeskuspankin pääjohtajan paikalta vuonna 1993 ja siirtyi investointipankki Goldman Sachsin palvelukseen, jossa hän työskenteli seuraavat 13 vuotta. Hän jäi eläkkeelle vuonna 2016.
Corrigan kuoli Alzheimerin taudin aiheuttamiin komplikaatioihin vuonna 2022.
Emil Tabakov

Emil Tabakov
Emil Tabakov (bulg. Емил Табаков; s. 1947) on bulgarialainen kapellimestari, säveltäjä, kontrabasisti ja poliitikko. Hän valmistui Bulgarian valtion musiikkiakatemiasta vuonna 1974 opiskeltuaan siellä orkesterinjohtoa ja kontrabassonsoittoa; sävellysdiplominsa hän sai vuonna 1978. Hän on toiminut muun muassa Sofian filharmonikkojen, Belgradin filharmonikkojen ja Bilkentin sinfoniaorkesterin kapellimestarina ja musiikillisena johtajana. Hän oli myös maansa kulttuuriministeri vuonna 1997.
Vierailevana kapellimestarina Tabakov on johtanut monia orkestereita eri puolilla maailmaa. Hän on säveltänyt moniin eri genreihin lukeutuvaa musiikkia, kamariteoksista balettiin, ja hän on saanut monista teoksistaan palkintoja Bulgarian säveltäjäliitolta. Hän on kapellimestarina levyttänyt lukuisien säveltäjien, kuten Gustav Mahlerin, Aleksandr Skrjabinin, Johannes Brahmsin, Ludwig van Beethovenin, Georg Friedrich Händelin ja Arnold Schönbergin teoksia. Bilkentin sinfoniaorkesteri myös levytti Tabakovin johdolla tämän itse säveltämät pianokonserton ja konserton kahdelle huilulle Naxos-levymerkille.
Aiheesta muualla

Viralliset sivut (bulgariaksi), (englanniksi)
Drake

Wikisanakirjassa on tähän liittyvä sananselitys: .
Drake voi tarkoittaa ainakin seuraavia:
Henkilöitä > Etunimenä

Drake Batherson (s. 1998), kanadalais-yhdysvaltalainen jääkiekkoilija
Drake Bell (s. 1986), yhdysvaltalainen näyttelijä ja muusikko
Drake Berehowsky (s. 1972), kanadalainen jääkiekkoilija
Drake Caggiula (s. 1994), kanadalainen jääkiekkoilija
Drake Hogestyn (1953–2024), yhdysvaltalainen näyttelijä
Drake Milligan (s. 1998), yhdysvaltalainen muusikko
Henkilöitä > Taiteilijanimenä

Drake (s. 1986), kanadalainen näyttelijä ja räppäri
Henkilöitä > Sukunimenä

Drake af Intorp, keskiaikainen ruotsalainen aatelissuku
Henkilöitä > Sukunimenä > A

Abraham Drake (1715–1781), yhdysvaltalainen upseeri
Alexander Wilson Drake (1843–1916), yhdysvaltalainen taiteilija
Alfred Drake (1914–1992), yhdysvaltalainen näyttelijä
Alfred George Drake (1894–1915), brittiläinen sotilas
Arnold Drake (1924–2007), yhdysvaltalainen sarjakuvapiirtäjä
Henkilöitä > Sukunimenä > B–C

Bob Drake (1919–1990), yhdysvaltalainen F1-kuljettaja
Brad E. Drake (s. 1975), yhdysvaltalainen poliitikko
Bruce Drake (1905–1983), yhdysvaltalainen baseball valmentaja
Charles Drake (1917–1994), yhdysvaltalainen näyttelijä
Charles George Drake (1920–1998), kanadalainen neurokirurgi
Charlie Drake (1925–2006), brittiläinen näyttelijä
Charlotte Drake Cardeza (1854–1939), yhdysvaltalainen miljonääri
Henkilöitä > Sukunimenä > D–F

Dallas Drake (s. 1969), kanadalainen jääkiekkoilija
David Drake (s. 1945), yhdysvaltalainen tieteis- ja fantasiakirjailija
Edwin Drake (1819–1880), yhdysvaltalainen öljyporaaja
Emmanuel Drake del Castillo (1855–1904), ranskalainen kasvitieteilijä
Erik Drake (1788–1870), ruotsalainen säveltäjä, musiikintutkija, musiikkipedagogi ja musiikkielämän hallinnollinen vaikuttaja
Ervin Drake (1919–2015), yhdysvaltalainen sanoittaja
Fabia Drake (1904–1990), brittiläinen näyttelijä
Sir Francis Drake (1540–1595), brittiläinen tutkimusmatkailija, jonka mukaan on nimetty Drakensalmi
Frank Drake (1930–2022), yhdysvaltalainen tähtitieteilijä, joka on kehittänyt Draken kaavan
Henkilöitä > Sukunimenä > G–H

Gabrielle Drake (s. 1944), brittiläinen näyttelijä
Gavin Drake (s. 1970), brittiläinen toimittaja
George Burton Drake (1876–1942), yhdysvaltalainen maalari ja ministeri
Gustaf Drake (1634–1684), ruotsalainen hovijunkkari, ratsumestari ja merirosvo
Howard Drake (s. 1956), brittiläinen diplomaatti
Henkilöitä > Sukunimenä > J

James Drake (1850–1915), australialainen poliitikko
Jay Drake (s. 1969), yhdysvaltalainen kilpa-autoilija
Jessica Drake (s. 1974), yhdysvaltalainen pornonäyttelijä
Jimmy Drake (1912–1968), yhdysvaltalainen koomikko ja muusikko (taiteilijanimeltään Nervous Norvus)
Joseph Rodman Drake (1795–1820), yhdysvaltalainen runoilija
Joshua F. Drake, yhdysvaltalainen tutkija
Henkilöitä > Sukunimenä > K–L

Knut Drake (1927–2013), suomalainen rakennushistorioitsija
Larry Drake (1950–2016), yhdysvaltalainen näyttelijä
Henkilöitä > Sukunimenä > M–P

Marino Drake (s. 1967), kuubalainen korkeushyppääjä
Markus Drake (s. 1976), suomalainen poliitikko
Nathan Drake (1766–1836), brittiläinen esseisti ja lääkäri
Nick Drake (1948–1974), brittiläinen laulaja-lauluntekijä
Patrik Drake, (s. 1954), suomalainen teatterinjohtaja
Penny Drake (s. 1977), yhdysvaltalainen näyttelijä
Henkilöitä > Sukunimenä > S

Stan Drake (1921–1997), yhdysvaltalainen sarjakuvataiteilija
Sunniva Drake (s. 1955), suomalainen kirjailija ja kirjastonhoitaja
Henkilöitä > Sukunimenä > T

Ted Drake (1912–1995), brittiläinen kriketin ja jalkapallon pelaaja
Thelma Drake (s. 1949), yhdysvaltalainen poliitikko
Tom Drake (1918–1982), yhdysvaltalainen näyttelijä
Tom Drake (1912–1988), yhdysvaltalainen koripalloilija
Thomas J. Drake (1797–1875), yhdysvaltalainen poliitikko
Kuvitteellisia henkilöitä

Drake, Pokémon
Drake Parker, televisiosarjassa Drake & Josh
Taavi Ankka (Ludwig von Drake), Aku Ankka -sarjakuvien henkilö
Nathan Drake, päähenkilö Uncharted-pelisarjassa
Robin (Tim Drake), DC Comicsin sarjakuvahahmo
Vera Drake, Mike Leighin samannimisen elokuvan päähenkilö
Britannian kuninkaallinen laivasto

HMS Drake (1804), 16-tykkinen sluuppi
HMS Drake (1808), 10-tykkinen Cherokee-luokan sluuppi
HMS Drake (1834), mörssärialus
HMS Drake (1856), Clown-luokan tykkivene
HMS Drake (1870), kutteri
HMS Drake (1888), Forester-luokan tykkivene
Drake-luokka (risteilijä)
HMS Drake (1901),  Drake-luokan panssariristeilijä
HMS Drake (1934), HMS Marshal Ney vuosina 1934–1947
HMS Drake (tukikohta) eli Devonportin laivastotukikohta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Drake”, voi hakea sivunnimihaulla, laajalla sivunnimihaulla tai tekstihaulla.
Eddie Meduza

| Eddie Meduza> Henkilötiedot |
| --- | --- |
Syntynyt: 17. kesäkuuta 1948 Göteborg
Kuollut: 17. tammikuuta 2002 (53 vuotta) Växjö
Kansalaisuus:   Ruotsi
Ammatti:  muusikko, koomikko
Aiheesta muualla
Kotisivu
Eddie Meduza (oikealta nimeltään Errol Leonard Norstedt, 17. kesäkuuta 1948 – 17. tammikuuta 2002), oli ruotsalainen muusikko ja koomikko.